PLAN AGRUPADO DE FORMACIÓN DA DEPUTACIÓN DE PONTEVEDRA: CONVOCATORIA CURSOS ON LINE PARA O ANO 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 17/04/2015)

No marco do Acordo de formación para o emprego das administracións públicas (IV Acordo de Formación Continua nas Administracións Públicas), e con cargo á subvención da Escola Galega de Administración Pública (EGAP) para o Plan agrupado de formación continua do ano 2015, a Xunta de Goberno desta Deputación, na sesión do 10 de abril de 2015, acordou aprobar a convocatoria das accións formativas programadas no Anexo I coa participación dos concellos adheridos e a Escola Galega de Administración Pública, que se rexerá polas seguintes: Persoal da Deputación Provincial e dos concellos que se adheriron ó Plan agrupado de formación: Agolada, Arbo, Baiona, Barro, Bueu, Caldas de Reis, Cambados, Campo Lameiro, Cangas, A Cañiza, Catoira, Cerdedo, Cotobade, Covelo, Crecente, Cuntis, A Estrada, Forcarei, Fornelos de Montes, O Grove, A Guarda, A Illa de Arousa, A Lama, Lalín, Mancomunidade do Salnés, Mancomunidade Val Miñor, Marín, Meaño, Meis, Moaña, Mondariz, Mondariz-Balneario, Moraña, Mos, Nigrán, As Neves, Oia, Pazos de Borbén, Poio, Ponteareas, Ponte Caldelas, Pontecesures, O Porriño, Portas, Redondela, Ribadumia, Rodeiro, O Rosal, OO. AA. Terra de Sanxenxo, Salceda de Caselas, Salvaterra de Miño, Sanxenxo, Silleda, Soutomaior, Tomiño, Tui, Valga, Vilaboa, Vilagarcía de Arousa, Vila de Cruces e Vilanova de Arousa.2.1 Poderán participar nas accións formativas os destinatarios que figuran na base primeira, que se atopen en servizo activo, ou o persoal que estea gozando dun permiso por parto, adopción ou acollemento, tanto preadoptivo coma permanente ou simple, por adopción internacional ou en situación de excedencia por coidado de fillos e familiares, segundo se establece nos artigos 57.4 e 76.4 do Decreto lexislativo 1/2008 de 13 de marzo, polo que se aproba o Texto refundido da Lei da función pública de Galicia.2.2 Non se poderá participar nunha actividade formativa se ó inicio do curso se está en situación de incapacidade temporal, e quedarase automaticamente excluído da relación de aspirantes seleccionados. No caso de modificarse esta circunstancia deberá notificárselle por escrito ó Servizo de Recursos Humanos para que o seus novos datos sexan reincorporados á base de datos, para poder cubrir a vacante e evitar a penalización, que suporía non ser admitido en ningunha outra actividade formativa no transcurso da actual e da seguinte convocatorias nin se expediría o diploma correspondente.2.3 A falsidade ou a ocultación de datos para a xestión dos cursos, desde a data na que se detecte este feito, implicará a exclusión automática no curso ou cursos solicitados, así como a imposibilidade de participar noutro durante a actual e a seguinte convocatorias.2.4 Os solicitantes deberán presentar, xunto co modelo de solicitude do curso, unha credencial da súa condición de empregado público. No caso dos contratados laborais temporais, un documento acreditativo no que se especifique a data de inicio e de fin de contrato. Non presentar estes documentos será motivo de exclusión. A documentación remitida que non sexa orixinal presentarase debidamente compulsada. O documento entregado non poderá ter ningún tipo de modificación ou manipulación.2.5 É obrigatorio, unha vez que o interesado reciba a notificación de admisión ó curso, confirmar a asistencia (no teléfono: 986 804 100, no fax: 986 804 141 ou no e-mail a formacion@depo. es); no caso de que o profesional seleccionado decida non asistir deberá comunicarlle a súa renuncia ó Servizo de Recursos Humanos e Formación da Deputación de Pontevedra, co límite dun (1) día natural de antelación á data de inicio do curso. De non facelo así, salvo causa xustificada debidamente valorada, non se admitirá en ningunha outra actividade formativa no transcurso da actual e da seguinte convocatorias tras coñecer esta circunstancia. Non se dará por confirmada ningunha praza sen aviso previo da persoa seleccionada no tempo estipulado. As prazas que non sexan confirmadas outorgaránselles ós seguintes admitidos. A renuncia fóra de prazo ou o abandono das actividades sen causa xustificada documentalmente levarán unha valoración negativa das solicitudes que se realicen durante a actual e a seguinte convocatorias logo de coñecer o feito, salvo que non se cubra o número mínimo de prazas para levar a cabo a acción formativa solicitada.2.6 Os cursos En Liña teñen un día de presentación que será de asistencia obrigatoria por parte do alumno. Ese día o asistente deberá vir provisto do DNI e asinar o parte de asistencia que se estableza para o efecto. A non asistencia implicará a exclusión do alumno na lista de admitidos, non podendo participar en ningunha outra actividade formativa no transcurso da actual e da seguinte convocatorias. Aquelas persoas que desexen participar nos cursos programados presentarán a súa solicitude no modelo oficial que figura ó final da Convocatoria, Anexo II, no rexistro xeral deste organismo a partir do día seguinte ó da súa publicación no BOP e ata o día 20 de maio de 2015 e dirixirana ó presidente da Corporación provincial. Poderán excluírse automaticamente as solicitudes que non teñan correctamente cubertos todos os datos necesarios para formar parte do proceso de selección de alumnos. Non se tramitará ningún curso se as confirmacións de asistencia non superan o 80% das prazas asignadas. Nese caso a Deputación resérvase o dereito a aprazar ou anular as ditas accións formativas. Os participantes serán seleccionados segundo os seguintes criterios: A Deputación resérvase a facultade de interpretar e resolver as incidencias que poidan xurdir no desenvolvemento dos cursos, así como de aprazalos ou cancelalos se o escaso número de solicitudes non xustifica a súa realización. Esta institución resérvase o dereito a comunicar as modificacións xurdidas en cada acción formativa. Certificado de aproveitamento: As actividades formativas na modalidade EN LIÑA certificaranse con diploma de aproveitamento e será obrigatorio asistir á presentación do curso e realizar o 100% dos módulos e as avaliacións correspondentes. Non se expedirán certificados nin xustificantes de asistencia sen ter superado o curso completo. O diploma remitiráselle ó centro de traballo. Non se emitirán duplicados de diplomas en ningún caso. Poderase obter unha certificación que acredite a superación da acción formativa. Pontevedra, 10 de abril de 2015.—A deputada, Louisa Antonio Sixto Echecopar Anajjar.—O secretario, Carlos Cuadrado Romay.